Министерството на здравеопазването е бенефициент по проект „Информирани и здрави", изпълняван по Оперативна програма „Развитие на човешките ресурси", съфинансирана от Европейския социален фонд на Европейския съюз. Същността на проекта е да бъде повишена информираността на населението чрез реализиране на шест кампании, насочени към ограничаване на употребата на сол, на психотропни вещества и тютюнопушенето, както и на транспортния, производствения и битов травматизъм. В рамките на проекта предстои да бъдат проведени обществени обсъждания на 12 места в страната.

Съгласно одобрения график РЗИ-Плевен е домакин на общественото обсъждане, което ще се проведе на 10 май 2012 г. по програма, приложена към писмото.

Целта на срещата е да се обсъдят проблемите на област Плевен по посочените по-горе области на въздействие, както и необходимите действия, които биха могли да се предприемат за ограничаване на употребата на сол, на психотропни вещества и тютюнопушенето, както и на транспортния, производствения и битов травматизъм. Очаква се да бъде споделен опит между участниците и набелязване на бъдещи съвместни действия.